
DOLOŽKA ZLUČITEĽNOSTI
návrhu zákona s právom Európskej únie 


1. Navrhovateľ zákona: Ministerstvo investícií, regionálneho rozvoja a informatizácie Slovenskej republiky
2. Názov návrhu zákona: Návrh zákona o štátnej správe v oblasti umelej inteligencie a európskej dátovej regulácie a o zmene a doplnení niektorých zákonov
3. Predmet návrhu zákona je upravený v práve Európskej únie:

a) v primárnom práve 

· čl. 16 a 114 Zmluvy o fungovaní Európskej únie (Ú. v. EÚ C 202, 7.6.2016);

b) v sekundárnom práve 

· Nariadenie Európskeho parlamentu a Rady (ES) č. 223/2009 z 11. marca 2009 o európskej štatistike a o zrušení nariadenia (ES, Euratom) č. 1101/2008 o prenose dôverných štatistických údajov Štatistickému úradu Európskych spoločenstiev, nariadenia Rady (ES) č. 322/97 o štatistike Spoločenstva a rozhodnutia Rady 89/382/EHS, Euratom o založení Výboru pre štatistické programy Európskych spoločenstiev (Ú. v. EÚ L 87, 31.3.2009) v platnom znení, gestorom je Štatistický úrad Slovenskej republiky;

· Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4.5.2016), gestorom je Úrad na ochranu osobných údajov Slovenskej republiky;

· Nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25.6.2019, s. 1) v platnom znení, gestorom právneho aktu je Ministerstvo hospodárstva Slovenskej republiky, Ministerstvo dopravy Slovenskej republiky, Ministerstvo práce, sociálnych vecí a rodiny Slovenskej republiky, Ministerstvo životného prostredia Slovenskej republiky, Ministerstvo financií Slovenskej republiky a Úrad pre normalizáciu, metrológiu a skúšobníctvo Slovenskej republiky;

· Nariadenie Európskeho parlamentu a Rady (EÚ) 2022/868 z 30. mája 2022 o európskej správe údajov a o zmene nariadenia (EÚ) 2018/1724 (akt o správe údajov) (Ú. v. EÚ L 152, 3.6.2022); gestorom je Ministerstvo investícií, regionálneho rozvoja a informatizácie Slovenskej republiky, Ministerstvo spravodlivosti Slovenskej republiky;
· Nariadenie Európskeho parlamentu a Rady (EÚ) 2022/1925 zo 14. septembra 2022 o súťažeschopných a spravodlivých trhoch digitálneho sektora a o zmene smerníc (EÚ) 2019/1937 a (EÚ) 2020/1828 (akt o digitálnych trhoch) (Ú. v. EÚ L 265, 12.10.2022), gestorom je Ministerstvo hospodárstva Slovenskej republiky;
· Vykonávacie nariadenie Komisie (EÚ) 2023/1622 z 9. augusta 2023 o podobe spoločných log na identifikáciu poskytovateľov služieb sprostredkovania údajov a organizácií dátového altruizmu uznaných v Únii (Ú. v. EÚ L 200, 10.8.2023) ; gestorom je Ministerstvo investícií, regionálneho rozvoja a informatizácie Slovenskej republiky, Ministerstvo spravodlivosti Slovenskej republiky;
· Nariadenie Európskeho parlamentu a Rady (EÚ) 2023/2854 z 13. decembra 2023 o harmonizovaných pravidlách týkajúcich sa spravodlivého prístupu k údajom a ich používania, ktorým sa mení nariadenie (EÚ) 2017/2394 a smernica (EÚ) 2020/1828 (akt o údajoch) (Ú. v. EÚ L, 2023/2854, 22.12.2023); gestorom je Ministerstvo investícií, regionálneho rozvoja a informatizácie Slovenskej republiky, Ministerstvo spravodlivosti Slovenskej republiky;
· Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii) (Ú. v. EÚ L, 2024/1689, 12.7.2024) v platnom znení, gestorom právneho aktu je Ministerstvo investícií, regionálneho rozvoja a informatizácie Slovenskej republiky, Ministerstvo hospodárstva Slovenskej republiky, Úrad pre normalizáciu, metrológiu a skúšobníctvo Slovenskej republiky a Národný bezpečnostný úrad.

c) 	v judikatúre Súdneho dvora Európskej únie

· C-311/18 Facebook Ireland a Schrems, 
· C-634/21 SCHUFA Hodling (Scoring), 
· C-203/22 Dun & Bradstreet Austria.

4. Záväzky Slovenskej republiky vo vzťahu k Európskej únii: 

a)	lehota na implementáciu nariadenia alebo rozhodnutia 

· Nariadenie (EÚ) 2024/1689 sa uplatňuje od 2. augusta 2026 okrem 
 kapitol I a II, ktoré sa uplatňujú od 2. februára 2025 (s výnimkou článku 5 ods. 1 prvého pododseku písm. ba) a bb) a článku 5 ods. 1a a 1b, ktoré sa uplatňujú od 2. decembra 2026), 
kapitoly III oddielu 4, kapitoly V, kapitoly VII, článku 78 a kapitoly XII (s výnimkou článku 101), ktoré sa uplatňujú od 2. augusta 2025, 
 kapitoly III oddielov 1, 2 a 3 (s výnimkou článku 6 ods. 5), ktoré sa uplatňujú od:
i) 2. decembra 2027, pokiaľ ide o systémy AI klasifikované ako vysokorizikové podľa článku 6 ods. 2 a prílohy III, a
ii) 2. augusta 2028, pokiaľ ide o systémy AI klasifikované ako vysokorizikové podľa článku 6 ods. 1 a prílohy I, a
článkov 102 až 110, ktoré sa uplatňujú od 27. júla 2026. 


· Nariadenie (EÚ) 2023/2854 do 20. septembra 2025
· Nariadenie (EÚ) 2022/868 do 24. septembra 2023


b)	informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie 
	
Bolo vedené konanie proti Slovenskej republike vo vzťahu k Nariadeniu Európskeho parlamentu a Rady (EÚ) 2022/868 z 30. mája 2022 o európskej správe údajov a o zmene nariadenia (EÚ) 2018/1724 (akt o správe údajov) (Ú. v. EÚ L 152, 3.6.2022). Dňa 12. februára 2025 bolo konanie o porušení zmlúv INFR(2024) 2071 uzavreté.

c)	informácia o právnych predpisoch, v ktorých sú uvádzané právne akty Európskej únie už prebraté spolu s uvedením rozsahu tohto prebratia 

Nariadenie (EÚ) 2024/1689 je čiastočne implementované zákonom č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov.
Predkladaným návrhom zákona dochádza k implementácií nariadenia (EÚ) 2023/2854, nariadenia (EÚ) 2022/868 a nariadenia (EÚ) 2024/1689 do slovenského právneho poriadku.
5. Návrh zákona je zlučiteľný s právom Európskej únie:

· úplne

